  Виталий Пронин Жюриен кивалтӥсь Стивен СпилбергФранциын 66-тӥ Канны кинофестиваль йылпумъяськиз.Тодмо луиз, «Зарни пальма ваез» утӥз Франциысь Абделатиф Кешишлэн «Жизнь Адель. Часть 1 и 2» фильмез. Со кык француз нылъёслэсь ог-огзэс яратэмзэс усьтэ. Та скандальной суредэз ӟуч кылын учкыны луоз «Синий - самый теплый цвет» нимын.Фестивальлэсь гран-призэ басьтӥзы США-ысь Коэн вынъёслэн «Внутри Льюина Дэвиса» ужзы, отысь вылтӥсь геройзэ шудӥз кутскись фолк-кырӟась. Китайысь Цзя Чжанке режиссёрлэн «Прикосновение греха» фильмез тужгес усто сценариез понна пусъемын. Дунъясьёслэсь кузьымзэс утӥз Япониысь режиссёр Хирокадзу Корээда «Каков отец, таков и сын» мелодрама понна.«Тужгес усто актёр» ним Америкаысь Брюс Дерн «Небраска» фильм понна басьтӥз, тужгес усто актрисаен лыдъямын Франциысь Беренис Бежо Асгара Фархади иран режиссёрлэн «Прошлое» кинояз шудэмез понна.Конкурсэ пыриськемъёс пӧлысь тужгес егитэз - Мексикаысь Амата Эскаланте - «Эли» драмаез понна «Устоез режиссёр» ним басьтӥз. Суредэз вера наркодиоеръёс но кивалтэт вискысь войналы кельшись кусыпъёс сярысь. Та вормон уно критикъёсыз паймытӥз.Канныысь 66-тӥез кинофестиваль 15-тӥ майысен 26-тӥ маёзь ортчиз. Валтӥсь конкурсэ пыриськизы 20 суредъёс, соосыз дунъяз нимысьтыз жюри Стивен Спилберг (США) кивалтэм улсын. Со сяна, жюриын вал 3 пол «Оскар» премиез басьтэм режиссёр Энг Ли (Китай), Николь Кидман (США), Кристоф Вальц (Австрия) актёръёс но мукетъёсыз.Туспуктэмез: www.festival-cannes.fr Теги: Канныкинофестиваль фестиваль  